ระเบียบคณะกรรมการอัยการระเบียบคณะกรรมการอัยการว่าด้วยเครื่องแบบและการแต่งกายของข้าราชการฝ่ายอัยการพ.ศ. ๒๕๕๖[๑] โดยที่เป็นการสมควรให้มีระเบียบคณะกรรมการอัยการว่าด้วยเครื่องแบบและการแต่งกายของข้าราชการฝ่ายอัยการอาศัยอำนาจตามความในมาตรา ๑๒ แห่งพระราชบัญญัติระเบียบข้าราชการฝ่ายอัยการพ.ศ. ๒๕๕๓ คณะกรรมการอัยการจึงออกระเบียบ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการอัยการว่าด้วยเครื่องแบบและการแต่งกายของข้าราชการฝ่ายอัยการพ.ศ. ๒๕๕๖ข้อ ๒ ระเบียบนี้ให้ใช้บังคับตั้งแต่วันที่๑ เมษายน พ.ศ. ๒๕๕๖ เป็นต้นไปข้อ ๓ ให้คณะกรรมการอัยการมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๔ ให้อัยการสูงสุดรักษาการตามระเบียบนี้และให้มีอำนาจออกประกาศ คำสั่ง หลักเกณฑ์และวิธีการเพื่อประโยชน์ในการปฏิบัติตามระเบียบนี้บรรดาระเบียบ ข้อบังคับ ประกาศ และคำสั่งอื่นใดซึ่งขัดหรือแย้งกับระเบียบนี้ ให้ใช้ระเบียบนี้แทนหมวด ๑เครื่องแบบและการแต่งกายของข้าราชการอัยการ ข้อ ๕ เครื่องแบบข้าราชการอัยการ ให้มี ๓ ชนิดคือ(๑) เครื่องแบบปฏิบัติราชการ มี ๒ ประเภท(ก) เครื่องแบบสีกากีคอพับ(ข) เครื่องแบบสีกากีคอแบะ(๒) เครื่องแบบพิธีการ มี ๕ ประเภท(ก) เครื่องแบบปกติขาว(ข) เครื่องแบบปกติกากีคอตั้ง(ค) เครื่องแบบครึ่งยศ(ง) เครื่องแบบเต็มยศ(จ) เครื่องแบบสโมสร(๓) เครื่องแต่งกายปฏิบัติงานทั่วไป มี ๒ ประเภท(ก) เครื่องแต่งกายประจำสำนักงาน(ข) เครื่องแต่งกายปฏิบัติงานข้อ ๖ เครื่องแบบปฏิบัติราชการ ประกอบด้วย(๑) หมวก(๒) เสื้อ(๓) เครื่องหมายแสดงสังกัด(๔) อินทรธนู(๕) ป้ายชื่อและตำแหน่ง(๖) กางเกง กระโปรง(๗) เข็มขัด(๘) รองเท้า ถุงเท้าข้อ ๗ หมวกสำหรับเครื่องแบบปฏิบัติราชการข้าราชการอัยการชาย ให้ใช้หมวกได้ ๒ แบบแบบที่ ๑ หมวกทรงหม้อตาลสีกากีกะบังหน้าทำด้วยหนังหรือวัตถุเทียมหนังสีดำ สายรัดคางหนังหรือวัตถุเทียมหนังสีดำมีดุมโลหะสีทองตราครุฑพ่าห์ขนาดเล็กติดที่ข้างหมวกข้างละ ๑ ดุม ผ้าพันหมวกสีกากีที่หน้าหมวกติดตราครุฑพ่าห์ในบัวกระหนกทำด้วยโลหะสีทองสูง ๖.๕ เซนติเมตรแบบที่ ๒ หมวกแก๊ปทรงอ่อนสีกากีที่หน้าหมวกติดตราครุฑพ่าห์ปักดิ้นสีทองสูง ๔.๕ เซนติเมตรข้าราชการอัยการหญิง ให้ใช้หมวกได้ ๓ แบบแบบที่ ๑ อนุโลมตามแบบหมวกของข้าราชการอัยการชาย แบบที่ ๑แต่เป็นทรงอ่อนแบบที่ ๒ หมวกแก๊ปทรงอ่อนพับปีกสีกากี สายรัดคางสีทองกว้าง ๑ เซนติเมตรมีดุมโลหะสีทองตราครุฑพ่าห์ขนาดเล็กติดที่ข้างหมวกข้างละ ๑ ดุม ผ้าพันหมวกสีกากีที่หน้าหมวกติดตราครุฑพ่าห์ปักดิ้นสีทองสูง ๔.๕ เซนติเมตร บนหมอนสีกากีแบบที่ ๓ หมวกหนีบสีกากี ด้านหน้ามีดุมโลหะสีทองตราครุฑพ่าห์ขนาดเล็ก๒ ดุม ติดซ้อนกัน มีตราครุฑพ่าห์ในบัวกระหนกสูง ๔.๕ เซนติเมตรติดที่ด้านซ้ายเหนือขอบหมวก ห่างจากมุมพับด้านหน้าหมวกประมาณ ๔ เซนติเมตรข้าราชการอัยการหญิงมุสลิม หากจะใช้ผ้าคลุมศีรษะให้ใช้ผ้าคลุมศีรษะสีประเภทสีกากีหรือสีกลมกลืนกับเสื้อ กระโปรง หรือกางเกงโดยให้คลุมศีรษะทั้งหมดเว้นใบหน้า ชายผ้าคลุมศีรษะด้านข้างยาวถึงบ่าด้านหน้ายาวถึงระดับอก ขอบผ้าคลุมเย็บเรียบในกรณีที่มีการสวมหมวกให้สวมหมวกทับผ้าคลุมศีรษะการสวมหมวก ให้สวมในโอกาสอันควรข้อ ๘ เสื้อสำหรับเครื่องแบบปฏิบัติราชการข้าราชการอัยการชาย ให้ใช้เสื้อได้ ๒ แบบแบบที่ ๑ เสื้อคอพับสีประเภทสีกากี แขนยาวรัดข้อมือมีดุมที่ข้อมือข้างละ ๑ ดุม หรือแขนสั้นมีกระเป๋าเย็บติดที่หน้าอกเสื้อข้างละ ๑กระเป๋า เป็นกระเป๋าเสื้อมีแถบอยู่ตรงกลางตามทางดิ่งกว้าง ๓.๕ เซนติเมตรมีใบปกกระเป๋ารูปมนชายกลางแหลมหรือเป็นกระเป๋าเสื้อชนิดไม่มีแถบกลางกระเป๋าและใบปกกระเป๋าเป็นรูปสี่เหลี่ยมผืนผ้า มุมกระเป๋าและมุมปกกระเป๋าเป็นรูปตัดพองามที่ปากกระเป๋าทั้งสองข้างติดดุมข้างละ ๑ ดุม สำหรับขัดใบปกกระเป๋าตัวเสื้อผ่าอกตลอดมีสาบกว้าง ๓.๕ เซนติเมตร ติดดุมตามแนวอกเสื้อ ๕ ดุมระยะห่างกันพอสมควรและติดเครื่องหมายแสดงสังกัดที่ปกคอเสื้อด้านหน้าทั้งสองข้างที่ไหล่เสื้อประดับอินทรธนูสีเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมน ด้านไหล่กว้าง ๔ เซนติเมตร ด้านคอ กว้าง ๓ เซนติเมตรตอนปลายขัดดุมติดกับตัวเสื้อในโอกาสไปงานพิธี ให้ใช้เสื้อเชิ้ตแขนยาว ผูกผ้าผูกคอสีดำเงื่อนกลาสีสอดชายผ้าผูกคอไว้ภายในเสื้อใต้ดุมเม็ดที่สองแบบที่ ๒ เสื้อคอแบะปล่อยเอวแบบคอตื้นสีประเภทสีกากี แขนสั้นตัวเสื้อผ่าอกตลอดมีดุมที่อกเสื้อ ๔ ดุมมีกระเป๋าเย็บติดภายนอกเป็นกระเป๋าบนและล่างอย่างละ ๒ กระเป๋ากระเป๋าบนมีใบปกมนชายกลางแหลม มีแถบกว้าง ๓.๕ เซนติเมตร ตรงกึ่งกลางกระเป๋าทางดิ่งกระเป๋าล่างเป็นกระเป๋าย่าม มีใบปกรูปตัด ที่ฝากระเป๋าทั้งสองกระเป๋า ติดดุมข้างละ๑ ดุม สำหรับขัดกับใบปกกระเป๋าที่เอวด้านหลังคาดด้วยผ้าสีเดียวกับเสื้อขนาดกว้าง ๕เซนติเมตร ชายเสื้อที่ตะเข็บกลางหลังเปิดไว้ถึงผ้าคาดเอวติดเครื่องหมายแสดงสังกัดที่ปกคอเสื้อด้านหน้าทั้งสองข้างให้ใช้เสื้อแบบที่ ๒ แทนแบบที่ ๑ ในโอกาสอันควรดุมที่ใช้กับเสื้อทั้งสองแบบมีลักษณะเป็นรูปกลมแบนทำด้วยวัตถุสีเดียวกับสีเสื้อผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วยข้าราชการอัยการหญิง ให้ใช้เสื้อได้ ๔ แบบแบบที่ ๑ อนุโลมตามแบบเสื้อของข้าราชการอัยการชาย แบบที่ ๑แบบที่ ๒ เสื้อคอพับสีประเภทสีกากีสีอ่อนกว่ากระโปรงหรือสีเดียวกับกระโปรง ผ่าอกตลอดตัวเสื้อ มีสาบกว้างประมาณ ๒.๕เซนติเมตร แขนยาวรัดข้อมือ ขอบปลายแขนกว้างประมาณ ๕ เซนติเมตรหรือแขนสั้นเหนือข้อศอกเล็กน้อย ตลบชายกว้างประมาณ ๕ เซนติเมตรเดินคิ้วด้านหน้าเสื้อต่อจากเส้นบ่า มีตะเข็บผ่านกลางอกยาวตลอดตัวทั้งสองด้านมีดุม ๕ ดุม ด้านหลังจากเส้นต่อบ่าหลังมีตะเข็บผ่านตามตัวเสื้อทั้งสองด้านเช่นเดียวกับด้านหน้าติดเครื่องหมายแสดงสังกัดที่ปกคอเสื้อด้านหน้าทั้งสองข้างที่ไหล่เสื้อประดับอินทรธนูสีเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมนด้านไหล่กว้าง ๔ เซนติเมตร ด้านคอกว้าง ๓ เซนติเมตร ตอนปลายขัดดุมติดกับตัวเสื้อการสวมให้สอดชายเสื้อไว้ในขอบกระโปรงแบบที่ ๓ เสื้อคอพับปล่อยเอวสีประเภทสีกากีสีเดียวกับกระโปรงหรือกางเกง ผ่าอกตลอดตัวเสื้อไม่มีสาบ ด้านหน้ามีคิ้วตามสาบมีดุม ๔ ดุม แขนยาวหรือแขนสั้นตลบชายกว้างประมาณ ๕ เซนติเมตรมีคิ้วหน้าหลังเช่นเดียวกับแบบที่ ๒ และมีเส้นแนวตะเข็บเช่นเดียวกับแบบที่ ๒ ทั้งหน้าหลังความยาวของเสื้อให้คลุมสะโพกพองามติดเครื่องหมายแสดงสังกัดที่ปกคอเสื้อด้านหน้าทั้งสองข้างที่ไหล่เสื้อประดับอินทรธนูสีเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมน ด้านไหล่กว้าง ๔ เซนติเมตร ด้านคอกว้าง ๓ เซนติเมตร ตอนปลายขัดดุมติดกับตัวเสื้อแบบที่ ๔ เสื้อคอแบะปล่อยเอวสีประเภทสีกากีสีเดียวกับกระโปรงหรือกางเกง ผ่าอกตลอดตัวเสื้อ ไม่มีสาบแขนยาวจรดข้อมือหรือแขนสั้นเหนือศอกเล็กน้อย ตลบชายกว้างประมาณ ๕ เซนติเมตร ด้านหน้าเป็นคิ้วตามสาบดุม ๓ ดุม ต่อด้านหน้าและด้านหลังยาวตามตัวติดเครื่องหมายแสดงสังกัดที่ปกคอแบะทั้งสองข้าง และมีกระเป๋าล่างข้างละ ๑ กระเป๋าเป็นกระเป๋าเจาะเฉียงเล็กน้อย ไม่มีใบปกกระเป๋าดุมที่ใช้กับเสื้อแบบที่ ๒ แบบที่ ๓ และแบบที่ ๔มีลักษณะเป็นรูปกลมแบน สีกากี สีเดียวกับสีเสื้อการสวมเสื้อแบบที่ ๓ และแบบที่ ๔ให้ปล่อยชายเสื้อทับกระโปรงหรือกางเกงและคาดเข็มขัดตามข้อ ๑๓ แบบที่ ๒ ทับเอวเสื้อในโอกาสไปงานพิธี ให้ใช้เสื้อแบบที่ ๑ หรือแบบที่ ๒โดยใช้เสื้อเชิ้ตแขนยาว ผูกผ้าผูกคอสีดำเงื่อนกลาสี สอดชายผ้าผูกคอไว้ภายในเสื้อใต้ดุมเม็ดที่สองผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วยข้อ ๙ เครื่องหมายแสดงสังกัดสำหรับเครื่องแบบปฏิบัติราชการข้าราชการอัยการชาย ให้มีเครื่องหมายแสดงสังกัดทำด้วยโลหะโปร่งสีทองรูปพระมหาพิชัยมงกุฎประดิษฐานเหนือพระแว่นสุริยกานต์และตราชูรูปพระขรรค์รองรับด้วยช่อชัยพฤกษ์ไม่มีขอบสูง๒.๔ เซนติเมตร ติดที่ปกคอเสื้อตอนหน้าทั้งสองข้าง ตามแบบท้ายระเบียบแบบที่ ๑ข้าราชการอัยการหญิงให้มีเครื่องหมายแสดงสังกัดเช่นเดียวกับข้าราชการอัยการชายติดที่ปกคอด้านหน้าทั้งสองข้างของเสื้อแบบที่๑ แบบที่ ๒ และแบบที่ ๓ สำหรับเสื้อแบบที่ ๔ให้ติดที่ปกคอแบะทั้งสองข้างเหนือแนวเครื่องราชอิสริยาภรณ์ข้อ ๑๐ อินทรธนูสำหรับเครื่องแบบปฏิบัติราชการข้าราชการอัยการตั้งแต่ตำแหน่งอัยการประจำกองหรืออัยการจังหวัดผู้ช่วยขึ้นไปและอัยการอาวุโส ให้ใช้อินทรธนูอ่อนมีแถบสีเหลืองหรือสีทองขนาดกว้างแถบละ ๑เซนติเมตร ติดทางต้นอินทรธนู ๑ แถบ แถบกลางประกอบเป็น ๓ แถบติดเรียงกันไปโดยไม่ต้องเว้นระยะห่างและแถบบนขมวดเป็นวงกลมขนาดเส้นผ่านศูนย์กลางวงใน ๒ เซนติเมตรการติดแถบให้ติดตามขวางที่ต้นอินทรธนูแถบแรกให้ห่างจากต้นอินทรธนู ๕ มิลลิเมตรโดยให้แถบแรกเว้นระยะห่างจากแถบกลาง ๕ มิลลิเมตร และแถบกลางเว้นระยะห่างจากแถบบน ๕มิลลิเมตร มีรูปพระไพศรพณ์ทำด้วยโลหะสีทอง ขนาดสูง ๓ เซนติเมตรประทับอยู่บนพื้นอินทรธนูภายในขมวดวงกลม ฐานของรูปพระไพศรพณ์อยู่เหนือแถบกลางตามแบบท้ายระเบียบแบบที่๒ข้าราชการอัยการตำแหน่งอัยการผู้ช่วยให้ใช้อินทรธนูอ่อนมีแถบสีเหลืองหรือสีทองขนาดกว้างแถบละ ๑ เซนติเมตรติดทางต้นอินทรธนูแถบล่างประกอบเป็น ๓ แถบ ติดเรียงกันไปโดยไม่ต้องเว้นระยะห่างและให้แถบบนขมวดเป็นวงกลมขนาดเส้นผ่านศูนย์กลางวงใน ๒ เซนติเมตรการติดแถบให้ติดตามขวางที่ต้นอินทรธนู แถบแรกให้ห่างจากต้นอินทรธนู ๕ มิลลิเมตรและห่างจากแถบบนอีก ๕ มิลลิเมตร มีรูปพระไพศรพณ์ทำด้วยโลหะสีทองขนาดสูง ๓เซนติเมตร ประทับอยู่บนพื้นอินทรธนูภายในขมวดวงกลมฐานของรูปพระไพศรพณ์อยู่เหนือแถบล่าง ตามแบบท้ายระเบียบแบบที่ ๓ข้อ ๑๑ ป้ายชื่อและตำแหน่งสำหรับเครื่องแบบปฏิบัติราชการให้มีป้ายชื่อพื้นสีดำมีขอบสีทอง ขนาดกว้างไม่เกิน ๒.๕ เซนติเมตรยาวไม่เกิน ๗.๕ เซนติเมตร แสดงชื่อตัว ชื่อสกุลและชื่อตำแหน่งด้วยตัวอักษรสีทองประดับที่อกเสื้อด้านบนขวาหรือเหนือกระเป๋าบนขวาของเสื้อเครื่องแบบข้อ ๑๒ กางเกง กระโปรงสำหรับเครื่องแบบปฏิบัติราชการข้าราชการอัยการชาย ให้ใช้กางเกงแบบราชการสีประเภทสีกากีไม่พับปลายขาข้าราชการอัยการหญิง ให้ใช้กางเกงหรือกระโปรงสีประเภทสีกากีได้ ๕ แบบแบบที่ ๑ กางเกง อนุโลมตามแบบของข้าราชการอัยการชายแบบที่ ๒ กางเกงขายาว ขาตรง ไม่มีลวดลาย ขอบกางเกงกว้างประมาณ ๒.๕เซนติเมตร มีหรือไม่มีกระเป๋าก็ได้ มีซิบด้านหน้าหรือด้านข้าง ไม่พับปลายขาแบบที่ ๓ กระโปรงยาวปิดเข่า ปลายบานเล็กน้อยแบบที่ ๔ กระโปรง มีตะเข็บหน้า ๒ ตะเข็บ ตะเข็บหลัง ๒ ตะเข็บ ยาวครึ่งเข่าปลายบานเล็กน้อยแบบที่ ๕ กระโปรงกางเกง แบบกางเกงยาวครึ่งเข่า มีตะเข็บหน้า ๒ ตะเข็บตะเข็บหลัง ๒ ตะเข็บ มีจีบกระทบด้านหน้าและด้านหลังข้าราชการอัยการหญิงมุสลิม หากจะใช้กระโปรง หรือกระโปรงกางเกงตามแบบที่ ๓ แบบที่ ๔ หรือแบบที่ ๕ จะให้ยาวคลุมข้อเท้าก็ได้ข้อ ๑๓ เข็มขัดสำหรับเครื่องแบบปฏิบัติราชการข้าราชการอัยการชาย ให้ใช้เข็มขัดทำด้วยด้ายถักสีกากี กว้าง ๓เซนติเมตร หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอน ปลายมน กว้าง๓.๕ เซนติเมตร ยาว ๕ เซนติเมตร มีรูปครุฑดุนนูนอยู่กึ่งกลางหัวเข็มขัดไม่มีเข็มสำหรับสอดรู ปลายเข็มขัดหุ้มด้วยโลหะสีทองกว้าง ๑ เซนติเมตรข้าราชการอัยการหญิง ให้ใช้เข็มขัดได้ ๒ แบบแบบที่ ๑ ใช้คาดทับขอบกระโปรงโดยใช้เข็มขัดอนุโลมตามแบบของข้าราชการอัยการชายแบบที่ ๒ ใช้คาดทับเสื้อ โดยใช้เข็มขัดผ้าสีประเภทสีกากีสีเดียวกับเสื้อกว้าง๒.๕ เซนติเมตรหัวสี่เหลี่ยมหุ้มผ้าข้อ ๑๔ รองเท้า ถุงเท้าสำหรับเครื่องแบบปฏิบัติราชการข้าราชการอัยการชายให้ใช้รองเท้าหุ้มส้นหรือหุ้มข้อหนังหรือวัตถุเทียมหนังสีดำหรือสีน้ำตาลไม่มีลวดลายถุงเท้าสีเดียวกับรองเท้าข้าราชการอัยการหญิง ให้ใช้รองเท้าหุ้มส้นหรือรัดส้นหนังหรือวัตถุเทียมหนังสีดำหรือสีน้ำตาลแบบปิดปลายเท้าไม่มีลวดลาย ส้นสูงไม่เกิน ๑๐ เซนติเมตร และจะใช้ถุงเท้ายาวสีเนื้อด้วยก็ได้ข้อ ๑๕ เครื่องแบบพิธีการ ประเภทเครื่องแบบปกติขาวประกอบด้วย(๑) หมวก(๒) เสื้อ(๓) เครื่องหมายแสดงสังกัด(๔) อินทรธนู(๕) กางเกง กระโปรง(๖) รองเท้า ถุงเท้าข้อ ๑๖ หมวกสำหรับเครื่องแบบปกติขาวข้าราชการอัยการชาย ให้ใช้หมวกทรงหม้อตาลสีขาวกะบังหน้าทำด้วยหนังหรือวัตถุเทียมหนังสีดำ สายรัดคางสีทองกว้าง ๑ เซนติเมตรมีดุมโลหะสีทองตราครุฑพ่าห์ขนาดเล็กติดที่ข้างหมวกข้างละ ๑ ดุม ผ้าพันหมวกสีขาวที่หน้าหมวกติดตราครุฑพ่าห์ปักดิ้นสีทองสูง ๕ เซนติเมตร บนหมอนสักหลาดสีขาวข้าราชการอัยการหญิง ให้ใช้หมวกได้ ๒ แบบแบบที่ ๑ อนุโลมตามแบบหมวกของข้าราชการอัยการชาย แต่เป็นทรงอ่อนแบบที่ ๒ หมวกแก๊ปทรงอ่อนพับปีกสีขาว สายรัดคางสีทอง มีดุมโลหะสีทองตราครุฑพ่าห์ขนาดเล็กติดที่ข้างหมวกข้างละ ๑ ดุม ผ้าพันหมวกสีขาวที่หน้าหมวกติดตราครุฑพ่าห์ปักดิ้นสีทองสูง ๔.๕ เซนติเมตร บนหมอนสักหลาดสีขาวข้าราชการอัยการหญิงมุสลิม หากจะใช้ผ้าคลุมศีรษะให้ใช้ผ้าคลุมศีรษะสีดำ โดยให้คลุมศีรษะทั้งหมด เว้นใบหน้า ชายผ้าคลุมศีรษะสอดไว้ในปกเสื้อคอพับทั้งด้านหน้าและด้านหลัง ในกรณีที่มีการสวมหมวก ให้สวมหมวกทับผ้าคลุมศีรษะการสวมหมวก ให้สวมในโอกาสอันควรข้อ ๑๗ เสื้อสำหรับเครื่องแบบปกติขาวข้าราชการอัยการชาย ให้ใช้เสื้อแบบราชการสีขาวใช้ดุมโลหะสีทองตราครุฑพ่าห์ขนาดใหญ่ ๕ ดุมติดเครื่องหมายแสดงสังกัดที่คอเสื้อด้านหน้าทั้งสองข้างผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วยข้าราชการอัยการหญิง ให้ใช้เสื้อนอกคอแบะสีขาวแบบคอแหลมหรือคอป้านแขนยาวถึงข้อมือมีตะเข็บหลัง ๔ ตะเข็บที่แนวสาบอกมีดุมโลหะสีทองตราครุฑพ่าห์ขนาดเส้นผ่านศูนย์กลาง ๑.๕ เซนติเมตร ๓ ดุมสำหรับแบบเสื้อคอแหลม และ ๕ ดุม สำหรับแบบเสื้อคอป้าน มีกระเป๋าล่างข้างละ ๑กระเป๋า เป็นกระเป๋าเจาะเฉียงเล็กน้อย ไม่มีใบปกกระเป๋าและให้ใช้เสื้อคอพับแขนยาวสีขาวผูกผ้าผูกคอสีดำเงื่อนกลาสีติดเครื่องหมายแสดงสังกัดที่คอแบะของเสื้อด้านหน้าทั้งสองข้างเหนือแนวเครื่องราชอิสริยาภรณ์ผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเบื้องซ้ายด้วยข้อ ๑๘ เครื่องหมายแสดงสังกัด สำหรับเครื่องแบบปกติขาวข้าราชการอัยการชายให้มีเครื่องหมายแสดงสังกัดเช่นเดียวกับเครื่องแบบปฏิบัติราชการติดที่ปกคอเสื้อตอนหน้าทั้งสองข้างข้าราชการอัยการหญิงให้มีเครื่องหมายแสดงสังกัดเช่นเดียวกับข้าราชการอัยการชายติดที่คอแบะของเสื้อด้านหน้าทั้งสองข้างเหนือแนวเครื่องราชอิสริยาภรณ์ข้อ ๑๙ อินทรธนูสำหรับเครื่องแบบปกติขาวให้ใช้อินทรธนูแข็ง กว้าง ๔ เซนติเมตร ยาวตามความยาวของบ่าพื้นกำมะหยี่หรือสักหลาดสีดำติดทับเสื้อเหนือบ่าทั้งสองข้างจากไหล่ไปคอด้านคอปลายมนติดดุมโลหะสีทองตราครุฑพ่าห์ขนาดเล็กอินทรธนูมีลาย ดังต่อไปนี้(๑)ข้าราชการอัยการตั้งแต่ตำแหน่งอัยการประจำกองหรืออัยการจังหวัดผู้ช่วยขึ้นไป และอัยการอาวุโสให้ใช้อินทรธนูมีลายปักดิ้นสีทองลายช่อชัยพฤกษ์ ๙ ช่อเต็มแผ่นอินทรธนูมีรูปพระไพศรพณ์ทำด้วยโลหะสีทองขนาดสูง ๓ เซนติเมตรประทับอยู่บนอินทรธนูค่อนมาทางด้านไหล่ ตามแบบท้ายระเบียบแบบที่ ๔(๒) ข้าราชการอัยการตำแหน่งอัยการผู้ช่วยให้ใช้อินทรธนูมีลายปักดิ้นสีทองลายดอกชัยพฤกษ์ จำนวน ๙ ดอกเต็มแผ่นอินทรธนูมีรูปพระไพศรพณ์ทำด้วยโลหะสีทองขนาดสูง ๓ เซนติเมตร ประทับอยู่บนอินทรธนูค่อนมาทางด้านไหล่ตามแบบท้ายระเบียบแบบที่ ๕ข้อ ๒๐ กางเกง กระโปรงสำหรับเครื่องแบบปกติขาวข้าราชการอัยการชาย ให้ใช้กางเกงแบบราชการสีขาว ขายาว ไม่พับปลายขาข้าราชการอัยการหญิง ให้ใช้กระโปรงสีขาว ตีเกล็ดด้านหน้า ๒ เกล็ดและด้านหลัง ๒ เกล็ด ยาวปิดเข่า ปลายบานเล็กน้อย ใช้กับแบบเสื้อคอแหลมหรือกระโปรงสีขาวยาวปิดเข่า ปลายบานเล็กน้อยใช้กับแบบเสื้อคอป้านข้าราชการอัยการหญิงมุสลิม กระโปรงทั้งสองแบบดังกล่าวจะให้ยาวคลุมข้อเท้าก็ได้ข้อ ๒๑ รองเท้า ถุงเท้าสำหรับเครื่องแบบปกติขาวข้าราชการอัยการชายให้ใช้รองเท้าหุ้มส้นหนังหรือวัตถุเทียมหนังสีดำชนิดผูก ถุงเท้าสีดำข้าราชการอัยการหญิง ให้ใช้รองเท้าหุ้มส้นหนังหรือวัตถุเทียมหนังสีดำแบบปิดปลายเท้าไม่มีลวดลาย ส้นสูงไม่เกิน ๑๐ เซนติเมตร ถุงเท้ายาวสีเนื้อข้อ ๒๒ เครื่องแบบปกติกากีคอตั้งลักษณะและส่วนประกอบเช่นเดียวกับเครื่องแบบปกติขาว เว้นแต่สีของหมวก ผ้าพันหมวกหมอนสักหลาดสำหรับปักครุฑพ่าห์ เสื้อและกางเกงหรือกระโปรงเป็นสีประเภทสีกากีข้อ ๒๓ เครื่องแบบครึ่งยศลักษณะและส่วนประกอบเช่นเดียวกับเครื่องแบบปกติขาว เว้นแต่กางเกงหรือกระโปรงให้ใช้ผ้าสักหลาดหรือเสิร์จสีดำ ประดับเครื่องราชอิสริยาภรณ์ข้อ ๒๔ เครื่องแบบเต็มยศลักษณะและส่วนประกอบเช่นเดียวกับเครื่องแบบครึ่งยศ สวมสายสะพายข้อ ๒๕ เครื่องแบบสโมสรเครื่องแบบสโมสรสำหรับข้าราชการอัยการชาย มี ๓ แบบ คือ(๑) เครื่องแบบสโมสร ก.ลักษณะและส่วนประกอบเช่นเดียวกับเครื่องแบบเต็มยศ(๒) เครื่องแบบสโมสร ข. ลักษณะและส่วนประกอบเช่นเดียวกับเครื่องแบบสโมสรก. เว้นแต่เสื้อ ให้ใช้เสื้อสโมสรสีขาว ทำด้วยผ้าสักหลาดหรือเสิร์จเปิดอกปาดเอว มีดุมโลหะสีทองตราครุฑพ่าห์ขนาดเล็กติดที่ข้อมือข้างละ ๓ ดุมที่ระหว่างอกกับเอวข้างละ ๓ ดุมและที่บรรจบเสื้อมีดุมโลหะสีทองตราครุฑพ่าห์ขนาดใหญ่ข้างละ ๑ ดุม ดุมคู่นี้มีสายสร้อยสีทองร้อยติดกันประกอบด้วยเสื้อกั๊กสีขาวดุมโลหะสีทองตราครุฑพ่าห์ ๓ ดุม และเสื้อเชิ้ตสีขาวอกแข็ง ข้อมือแข็ง คอเชิ้ตชั้นเดียวแบบปีกผีเสื้อ ผูกผ้า ผูกคอสีดำเงื่อนหูกระต่ายเครื่องหมายแสดงสังกัดให้ติดที่คอแบะของเสื้อตอนบนทั้งสองข้างเหนือแนวเครื่องราชอิสริยาภรณ์ในฤดูร้อน ให้ใช้กางเกงสีขาวแทนกางเกงสีดำได้(๓) เครื่องแบบสโมสร ค.ลักษณะและส่วนประกอบเช่นเดียวกับเครื่องแบบสโมสร ข.เว้นแต่เสื้อเชิ้ตอกแข็งให้ใช้เสื้อเชิ้ตอกอ่อนสีขาวและเสื้อกั๊กให้ใช้แพรแถบสีเดียวกับกางเกงรัดเอวแทน แพรแถบนี้ส่วนกลางด้านหน้ากว้าง๑๒ เซนติเมตร ปลายทั้งสองข้างเรียวกว้าง ๑๑ เซนติเมตรที่ปลายมีขอเกี่ยวติดกันในขณะคาดทางด้านหลังข้าราชการอัยการหญิง ให้แต่งตามสมัยนิยมข้อ ๒๖ เครื่องแต่งกายปฏิบัติงานทั่วไปสำหรับการปฏิบัติราชการตามปกติของสำนักงานอัยการสูงสุด มี ๒ แบบ ดังนี้(๑) เครื่องแต่งกายประจำสำนักงาน ประกอบด้วย(ก) เสื้อตัวนอก ข้าราชการอัยการให้ใช้เสื้อสูทสีสุภาพ(ข) เสื้อตัวในข้าราชการอัยการชาย ให้ใช้เสื้อเชิ้ตแขนยาวสีสุภาพผูกผ้าผูกคอเงื่อนกลาสี สีดำหรือสีอื่นที่สุภาพข้าราชการอัยการหญิง ให้ใช้เสื้อสีสุภาพ(ค) เครื่องหมายแสดงสังกัดข้าราชการอัยการจะติดเครื่องหมายแสดงสังกัดบริเวณอกเสื้อตัวนอกด้านซ้ายด้วยก็ได้(ง) กางเกง กระโปรงข้าราชการอัยการชายให้ใช้กางเกงขายาวสีดำหรือสีกรมท่าเข้มหรือสีสุภาพ ไม่พับปลายขาทรงสุภาพคาดเข็มขัดแบบสุภาพข้าราชการอัยการหญิง ให้ใช้กระโปรงทรงสอบหรือทรงตรง ความยาวระดับเข่าหรือกางเกงขายาวสีดำหรือสีกรมท่าเข้มหรือสีสุภาพ(จ) รองเท้า ถุงเท้าข้าราชการอัยการชาย ให้ใช้รองเท้าหุ้มส้นหรือหุ้มข้อสีดำหรือสีสุภาพถุงเท้าสีเดียวกับรองเท้าข้าราชการอัยการหญิง ให้ใช้รองเท้าหุ้มส้นหรือรัดส้นสีดำหรือสีสุภาพส้นสูงหรือส้นเตี้ยในกรณีปฏิบัติงานทั่วไป จะแต่งกายด้วยชุดสุภาพตามแบบที่สำนักงานอัยการสูงสุดกำหนดก็ได้(๒) เครื่องแต่งกายปฏิบัติงาน ประกอบด้วย(ก) เสื้อคลุม ให้ใช้ผ้าสีดำกระเป๋าหน้าอกด้านซ้ายปักตราสัญลักษณ์สำนักงานอัยการสูงสุดขนาดสูง ๕.๕ เซนติเมตรและปักอักษรคำว่า สำนักงานอัยการสูงสุด ไว้ด้านล่างตามแบบท้ายระเบียบแบบที่ ๖(ข) เสื้อตัวใน ให้ใช้เสื้อเชิ้ตแขนยาว เสื้อหรือชุดสีสุภาพ(ค) อินทรธนู ให้ใช้อินทรธนูอ่อนทำด้วยสักหลาดสีดำเป็นแผ่นสี่เหลี่ยมผืนผ้ากว้างประมาณ ๔ เซนติเมตร ยาวประมาณ ๙.๕ เซนติเมตรปักไหมทองหรือวัตถุเทียมไหมทองรูปพระไพศรพณ์ขนาดสูง ๒.๕ เซนติเมตรค่อนมาทางด้านไหล่ ฐานของอินทรธนูปักไหมทองหรือวัตถุเทียมไหมทอง รูปช่อชัยพฤกษ์ตามแบบท้ายระเบียบแบบที่ ๗(ง) กางเกง กระโปรงข้าราชการอัยการชายให้ใช้กางเกงขายาวสีดำหรือสีกรมท่าเข้มหรือสีสุภาพ ไม่พับปลายขาทรงสุภาพคาดเข็มขัดแบบสุภาพข้าราชการอัยการหญิง ให้ใช้กระโปรงทรงสอบหรือทรงตรง ความยาวระดับเข่าหรือกางเกงขายาวสีดำหรือสีกรมท่าเข้มหรือสีสุภาพ(จ) รองเท้า ถุงเท้าข้าราชการอัยการชาย ให้ใช้รองเท้าหุ้มส้นหรือหุ้มข้อสีดำหรือสีสุภาพถุงเท้าสีเดียวกับรองเท้าข้าราชการอัยการหญิง ให้ใช้รองเท้าหุ้มส้นหรือรัดส้นสีดำหรือสีสุภาพส้นสูงหรือส้นเตี้ยการแต่งเครื่องแต่งกายปฏิบัติงานตาม (๒)ให้เป็นไปตามที่สำนักงานอัยการสูงสุดกำหนดข้อ ๒๗ การแต่งเครื่องแบบข้าราชการที่กำหนดไว้ในระเบียบนี้ให้เป็นไปตามหมายกำหนดการหรือประกาศของสำนักงานอัยการสูงสุดข้อ ๒๘ หากข้าราชการอัยการประสงค์จะแต่งเครื่องแบบหรือเครื่องแต่งกายแตกต่างจากที่ระเบียบนี้กำหนดอันเนื่องมาจากความเชื่อทางศาสนาขนบธรรมเนียมเฉพาะกลุ่มหรือเหตุอื่นอันสมควรให้ยื่นคำขออนุญาตต่ออัยการสูงสุดเป็นรายกรณีการแต่งกายอื่นใดตามเทศกาลหรือตามที่หน่วยงานอื่นขอความร่วมมือให้แต่งได้โดยความเห็นชอบของอัยการจังหวัด อธิบดีอัยการภาค อธิบดีอัยการหรืออัยการสูงสุด แล้วแต่กรณีข้อ ๒๙ การประดับเครื่องราชอิสริยาภรณ์แพรแถบย่อของเครื่องราชอิสริยาภรณ์และดุมเสื้อเครื่องราชอิสริยาภรณ์ในประเภท ตระกูลและชั้นตราใด ให้เป็นไปตามบทบัญญัติของกฎหมายว่าด้วยเครื่องราชอิสริยาภรณ์นั้นข้อ ๓๐ ข้าราชการอัยการซึ่งได้รับพระราชทานเครื่องราชอิสริยาภรณ์หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับเครื่องราชอิสริยาภรณ์นั้นในเวลาแต่งเครื่องแบบครึ่งยศโดยไม่สวมสายสะพายส่วนในเวลาแต่งเครื่องแบบเต็มยศ ให้สวมสายสะพายด้วยสำหรับเวลาแต่งเครื่องแบบสโมสรจะประดับเครื่องราชอิสริยาภรณ์จำลองขนาดย่อมก็ได้และถ้าในหมายกำหนดการหรือบัตรเชิญทางราชการกำหนดให้ประดับเครื่องราชอิสริยาภรณ์ให้ประดับอย่างแต่งเครื่องแบบครึ่งยศ หรือถ้ากำหนดให้สวมสายสะพายให้สวมสายสะพายด้วยข้อ ๓๑ ข้าราชการอัยการซึ่งสำเร็จการศึกษาหรือการฝึกอบรมจากสถาบันการศึกษาอบรมของทางราชการหรือที่ราชการรับรองให้ติดเข็มหรือเครื่องหมายแสดงวิทยฐานะของสถาบันการศึกษาอบรมนั้นตามระเบียบของสถาบันการศึกษาอบรมดังกล่าวในกรณีที่ไม่มีระเบียบกำหนดไว้ให้ติดที่กึ่งกลางกระเป๋าบนข้างขวาของเครื่องแบบข้าราชการอัยการกรณีไม่มีกระเป๋าบนให้ติดที่กึ่งกลางใต้อกเบื้องขวาถ้ามีเข็มหรือเครื่องหมายแสดงวิทยฐานะดังกล่าวมากกว่าหนึ่งเข็มหรือหนึ่งเครื่องหมายให้ประดับได้เพียงเข็มหรือเครื่องหมายเดียวการประดับเข็มหรือเครื่องหมายแสดงวิทยฐานะแบบย่อให้ประดับบนปกเสื้อชุดสากลด้านบนข้างซ้ายข้อ ๓๒ ข้าราชการอัยการซึ่งได้รับเครื่องหมายแสดงความสามารถพิเศษหรือเครื่องหมายเชิดชูเกียรติของทางราชการฝ่ายทหารฝ่ายตำรวจ หรือฝ่ายพลเรือน ซึ่งมีระเบียบหรือหลักเกณฑ์ให้ประดับกับเครื่องแบบได้ให้ใช้เครื่องหมายดังกล่าวประดับกับเครื่องแบบข้าราชการอัยการได้ทุกชนิดการประดับให้เป็นไปตามระเบียบหรือหลักเกณฑ์ของราชการฝ่ายนั้นข้อ ๓๓ ข้าราชการอัยการซึ่งมีเสมาอนุสรณ์มหาราชให้ใช้ประกอบกับเครื่องแบบข้าราชการอัยการได้ทุกชนิด ดังนี้(๑) เครื่องแบบปกติสีกากีคอพับให้ประดับเสมาอนุสรณ์มหาราชที่ดุมกระเป๋าเสื้อด้านซ้าย(๒) เครื่องแบบสีกากีคอแบะ และเครื่องแบบสโมสรให้ประดับเสมาอนุสรณ์มหาราชที่ดุมเสื้อเม็ดที่หนึ่งตามแนวบรรจบเสื้อด้านบน(๓) เครื่องแบบปกติขาว เครื่องแบบปกติกากีคอตั้ง เครื่องแบบครึ่งยศและเครื่องแบบเต็มยศให้ประดับเสมาอนุสรณ์มหาราชที่ดุมเสื้อเม็ดที่สองจากคอเสื้อตามแนวบรรจบเสื้อข้อ ๓๔[๒]อดีตข้าราชการอัยการให้ใช้เครื่องแบบเช่นเดียวกับข้าราชการอัยการเว้นแต่ให้ติดเครื่องหมายแสดงสังกัดที่ปกคอเสื้อด้านหน้าข้างซ้ายและเครื่องหมายอักษร นก ทำด้วยโลหะโปร่งสีทองไม่มีขอบสูง ๒ เซนติเมตรที่ปกคอเสื้อด้านหน้าข้างขวาข้อ ๓๕ อดีตข้าราชการอัยการผู้มีลักษณะดังต่อไปนี้ไม่มีสิทธิแต่งเครื่องแบบข้าราชการอัยการ(๑) เป็นบุคคลไร้ความสามารถหรือบุคคลเสมือนไร้ความสามารถ(๒) เป็นบุคคลล้มละลายซึ่งศาลยังไม่สั่งให้พ้นจากคดี(๓) ต้องคำพิพากษาถึงที่สุดให้จำคุก(๔)ประพฤติตนในทางที่อาจเป็นการเสื่อมเสียเกียรติของสำนักงานอัยการสูงสุดและอัยการสูงสุดสั่งให้ผู้นั้นงดแต่งเครื่องแบบสำหรับอดีตข้าราชการอัยการในระยะเวลาที่กำหนดหรือตลอดไปหมวด ๒เครื่องแบบและการแต่งกายของข้าราชการธุรการ ข้อ ๓๖ ให้นำเครื่องแบบและการแต่งกายของข้าราชการอัยการในหมวด๑ มาใช้บังคับกับข้าราชการธุรการโดยอนุโลมเว้นแต่อินทรธนูสำหรับข้าราชการธุรการให้ใช้ดังนี้(๑) เครื่องแบบปฏิบัติราชการ(ก) ข้าราชการธุรการ ตำแหน่งประเภททั่วไป ระดับทักษะพิเศษตำแหน่งประเภทวิชาการ ระดับเชี่ยวชาญและทรงคุณวุฒิ ตำแหน่งประเภทอำนวยการ ระดับสูงและตำแหน่งประเภทบริหาร ระดับต้นและระดับสูงให้ใช้อินทรธนูอ่อนมีแถบสีเหลืองหรือสีทองขนาดกว้างแถบละ ๑ เซนติเมตร ติดทางต้นอินทรธนูแถบล่างประกอบเป็น ๓ แถบ ติดเรียงกันไปโดยไม่ต้องเว้นระยะห่างและให้แถบบนขมวดเป็นวงกลมขนาดเส้นผ่านศูนย์กลางวงใน ๑ เซนติเมตรการติดแถบให้ติดตามขวางที่ต้นอินทรธนูแถบแรกให้ห่างจากต้นอินทรธนู ๕ มิลลิเมตรและห่างจากแถบบนอีก ๕ มิลลิเมตร มีตราสัญลักษณ์สำนักงานอัยการสูงสุดทำด้วยโลหะสีทองสูง๒.๕ เซนติเมตร ทับอยู่บนกึ่งกลางแถบล่าง ตามแบบท้ายระเบียบแบบที่ ๘(ข) ข้าราชการธุรการ ตำแหน่งประเภททั่วไป ระดับอาวุโสตำแหน่งประเภทวิชาการ ระดับชำนาญการและระดับชำนาญการพิเศษและตำแหน่งประเภทอำนวยการ ระดับต้น ให้ใช้อินทรธนูอ่อนเช่นเดียวกับ (ก)(ค) ข้าราชการธุรการ ตำแหน่งประเภททั่วไป ระดับชำนาญงานและตำแหน่งประเภทวิชาการ ระดับปฏิบัติการให้ใช้อินทรธนูอ่อนมีแถบสีเหลืองหรือสีทองขนาดกว้างแถบละ ๑ เซนติเมตรติดทางต้นอินทรธนู ๑ แถบ แถบกลางอีก ๑ แถบและแถบบนขมวดเป็นวงกลมขนาดเส้นผ่านศูนย์กลางวงใน ๑ เซนติเมตรการติดแถบให้ติดตามขวางที่ต้นอินทรธนู แถบแรกให้ห่างจากต้นอินทรธนู ๕ มิลลิเมตร(ง) ข้าราชการธุรการ ตำแหน่งประเภททั่วไป ระดับปฏิบัติงานให้ใช้อินทรธนูอ่อนมีแถบสีเหลืองหรือสีทองขนาดกว้างแถบละ ๑ เซนติเมตรติดทางต้นอินทรธนู ๑ แถบ และแถบบนขมวดเป็นวงกลมขนาดเส้นผ่านศูนย์กลางวงใน ๑เซนติเมตร การติดแถบให้ติดตามขวางที่ต้นอินทรธนูแถบแรกให้ห่างจากต้นอินทรธนู ๕มิลลิเมตรอินทรธนูของเครื่องแบบปฏิบัติราชการในประเภทตำแหน่งและระดับตามข้อ ๓๖(๑) (ข) (ค) และ (ง) ให้มีตราสัญลักษณ์สำนักงานอัยการสูงสุดทำด้วยโลหะสีทองขนาดสูง๒.๕ เซนติเมตร ทับอยู่บนพื้นอินทรธนูภายในขมวดวงกลมฐานของตราสัญลักษณ์สำนักงานอัยการสูงสุดอยู่เหนือแถบล่าง ตามแบบท้ายระเบียบแบบที่๙ - ๑๑(๒) เครื่องแบบพิธีการ ให้มีอินทรธนูแข็งกว้าง ๔ เซนติเมตรยาวตามความยาวของบ่าพื้นสักหลาดสีดำ ติดทับเสื้อเหนือบ่าทั้งสองข้างจากไหล่ไปคอด้านคอปลายมนติดดุมโลหะสีทองตราครุฑพ่าห์ขนาดเล็ก อินทรธนูมีลายดังนี้(ก) ข้าราชการธุรการ ตำแหน่งประเภททั่วไป ระดับทักษะพิเศษตำแหน่งประเภทวิชาการ ระดับเชี่ยวชาญและระดับทรงคุณวุฒิ ตำแหน่งประเภทอำนวยการระดับสูง และตำแหน่งประเภทบริหารระดับต้นและระดับสูง มีแถบสีทองกว้าง ๕ มิลลิเมตรเป็นขอบ และปักดิ้นสีทองลายช่อชัยพฤกษ์ยาวตลอดส่วนกลางของอินทรธนูและให้มีแถบสีทองกว้าง ๕ มิลลิเมตร ปิดที่ฐานด้านล่างของอินทรธนู(ข) ข้าราชการธุรการ ตำแหน่งประเภททั่วไป ระดับอาวุโสตำแหน่งประเภทวิชาการ ระดับชำนาญการและระดับชำนาญการพิเศษและตำแหน่งประเภทอำนวยการ ระดับต้น มีแถบสีทองกว้าง ๕ มิลลิเมตร เป็นขอบและปักดิ้นสีทองลายช่อชัยพฤกษ์ยาวตลอดส่วนกลางของอินทรธนู(ค) ข้าราชการธุรการ ตำแหน่งประเภททั่วไป ระดับชำนาญงานและตำแหน่งประเภทวิชาการ ระดับปฏิบัติการ มีแถบสีทองกว้าง ๑ เซนติเมตร เป็นขอบและปักดิ้นสีทองลายช่อชัยพฤกษ์มีดอก ๓ ดอก เรียงตามส่วนยาวของอินทรธนู ไม่เกิน ๓ใน ๔ ส่วนของอินทรธนู(ง) ข้าราชการธุรการ ตำแหน่งประเภททั่วไป ระดับปฏิบัติงานมีแถบสีทองกว้าง ๑ เซนติเมตร เป็นขอบ และปักดิ้นสีทองลายช่อชัยพฤกษ์มีดอก ๒ ดอกเรียงตามส่วนยาวของอินทรธนู ไม่เกินครึ่งหนึ่งของอินทรธนูอินทรธนูของเครื่องแบบพิธีการ ทุกประเภทตำแหน่งและทุกระดับให้มีตราสัญลักษณ์สำนักงานอัยการสูงสุดทำด้วยโลหะสีทองขนาดสูง ๓ เซนติเมตรทับอยู่บนอินทรธนูค่อนมาทางด้านไหล่ตามแบบท้ายระเบียบแบบที่ ๑๒ - ๑๕(๓) เครื่องแต่งกายปฏิบัติงานทั่วไป ประเภทเครื่องแต่งกายปฏิบัติงาน(ก) ข้าราชการธุรการ ตำแหน่งประเภททั่วไป ระดับทักษะพิเศษตำแหน่งประเภทวิชาการ ระดับเชี่ยวชาญและระดับทรงคุณวุฒิ ตำแหน่งประเภทอำนวยการระดับสูง และตำแหน่งประเภทบริหาร ระดับต้นและระดับสูง ให้ใช้อินทรธนูอ่อนทำด้วยสักหลาดสีดำเป็นแผ่นสี่เหลี่ยมผืนผ้ากว้างประมาณ ๔ เซนติเมตร ยาวประมาณ ๙.๕ เซนติเมตรปักไหมทองหรือวัตถุเทียมไหมทองตราสัญลักษณ์สำนักงานอัยการสูงสุดขนาดสูง ๒.๕เซนติเมตร ค่อนมาทางด้านไหล่ฐานของอินทรธนูปักไหมทองหรือวัตถุเทียมไหมทองรูปช่อชัยพฤกษ์ ตามแบบท้ายระเบียบแบบที่๑๖(ข) ข้าราชการธุรการในตำแหน่งและระดับอื่นนอกเหนือจากที่กำหนดไว้ใน(ก) ให้ใช้อินทรธนูอ่อนทำด้วยสักหลาดสีดำ เป็นแผ่นสี่เหลี่ยมผืนผ้ากว้างประมาณ ๔เซนติเมตร ยาวประมาณ ๙.๕ เซนติเมตรปักไหมทองหรือวัตถุเทียมไหมทองตราสัญลักษณ์สำนักงานอัยการสูงสุดขนาดสูง ๒.๕ เซนติเมตรค่อนมาทางด้านไหล่ ตามแบบท้ายระเบียบแบบที่ ๑๗บทเฉพาะกาล ข้อ ๓๗ ให้เครื่องแบบและการแต่งกายตามพระราชกฤษฎีกาเครื่องแบบข้าราชการอัยการและระเบียบการแต่งพ.ศ. ๒๕๒๔ ยังคงใช้ได้ต่อไปจนกว่าจะปฏิบัติตามระเบียบนี้ได้ซึ่งต้องไม่เกินเก้าสิบวันนับแต่วันที่ระเบียบนี้มีผลใช้บังคับประกาศณ วันที่ ๑๕ กุมภาพันธ์ พ.ศ. ๒๕๕๖จุลสิงห์วสันตสิงห์อัยการสูงสุดประธานคณะกรรมการอัยการ[เอกสารแนบท้าย]๑. เครื่องหมายแสดงสังกัด๒. อินทรธนูเครื่องแบบปฏิบัติราชการข้าราชการอัยการ๓. อินทรธนูเครื่องแบบพิธีการข้าราชการอัยการ๔. เครื่องแต่งกายปฏิบัติงานข้าราชการอัยการ๕. อินทรธนูเครื่องแบบปฏิบัติราชการข้าราชการธุรการ๖. อินทรธนูเครื่องแบบพิธีการข้าราชการธุรการ๗.อินทรธนูเครื่องแต่งกายปฏิบัติงานข้าราชการธุรการ(ดูข้อมูลจากภาพกฎหมาย)ระเบียบคณะกรรมการอัยการว่าด้วยเครื่องแบบและการแต่งกายของข้าราชการฝ่ายอัยการ (ฉบับที่ ๒) พ.ศ. ๒๕๕๙[๓]ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปริยานุช/ผู้จัดทำ๑ มีนาคม ๒๕๕๖ชาญ/ผู้ตรวจ๒๐ มีนาคม ๒๕๕๖วิศนี/เพิ่มเติม๒๖ ธันวาคม ๒๕๕๙ปริญสินีย์/ตรวจ๓๐ ธันวาคม๒๕๕๙[๑] ราชกิจจานุเบกษาเล่ม ๑๓๐/ตอนที่ ๑๙ ก/หน้า ๑๔/๒๘ กุมภาพันธ์ ๒๕๕๖[๒] ข้อ ๓๔แก้ไขเพิ่มเติมโดยระเบียบคณะกรรมการอัยการว่าด้วยเครื่องแบบและการแต่งกายของข้าราชการฝ่ายอัยการ (ฉบับที่ ๒) พ.ศ. ๒๕๕๙[๓] ราชกิจจานุเบกษาเล่ม ๑๓๓/ตอนที่ ๙๙ ก/หน้า ๓๔/๓๐ พฤศจิกายน ๒๕๕๙